 MUNICIPIUL  CRAIOVA 

  CONSILIUL LOCAL AL MUNICIPIULUI CRAIOVA

HOTĂRÂREA  NR.253
Consiliul Local al Municipiului Craiova, întrunit în şedinţa ordinară din data 30.04.2009;

Având în vedere raportul nr.49188/2009 al Direcţiei Patrimoniu prin care se propune scoaterea la licitaţie, în vederea închirierii, a două spaţii comerciale situate în Piaţa Centrală şi Piaţa Veche din municipiul Craiova şi rapoartele comisiilor de specialitate ale Consiliului Local al Municipiului Craiova nr.143, 144, 145, 146, 148/2009; 

În conformitate cu prevederile Legii nr.213/1998 privind proprietatea publică şi regimul juridic al acesteia, modificată şi completată, Ordonanţei de Urgenţă a Guvernului nr. 54/2006 privind regimul contractelor de concesiune de bunuri proprietate publică şi Hotărârii Guvernului nr.168/2007 pentru aprobarea Normelor de aplicare a acestora;         

În temeiul art.36 alin.2  lit. c coroborat cu alin.5 lit. a, art.123, art.45, alin.3 şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:

Art.1. Se aprobă scoaterea la licitaţie, în vederea închirierii, pe o perioada de 3 ani, a două spaţii comerciale în suprafaţă de 12,53 mp, respectiv 31,66 mp, ce aparţin domeniului public al municipiului Craiova, situate în Piaţa Centrală şi Piaţa Veche din municipiul Craiova, identificate conform anexelor nr. 1 şi 2, care fac parte integrantă din prezenta hotărâre.

Art.2. Se aprobă Caietele de sarcini, în vederea închirierii spaţiilor comerciale prevăzute la art. 1, conform anexelor nr. 3 şi 4, care fac parte integrantă din prezenta hotărâre.
Art.3. Serviciului Public Administraţia Pieţelor  şi Târgurilor Craiova, îi revine cota parte de 50% din chiria încasată pentru închirierea terenurilor prevăzute la art.1, iar cota parte de 50% revine Consiliului Local al Municipiului Craiova.
Art.4. Preţul minim de pornire al licitaţiei, este conform  Hotărârii Consiliului Local al Municipiului Craiova nr.263/2008, republicată.

Art.5. Se împuterniceşte directorul Serviciului Public Administraţia Pieţelor  şi Târgurilor Craiova în vederea semnării contractelor de închiriere.

Art.6. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Economico- Financiară, Direcţia Patrimoniu şi Serviciul Public Administraţia Pieţelor şi Târgurilor Craiova vor aduce la îndeplinire prevederile prezentei hotărâri.
PREŞEDINTE DE ŞEDINTĂ,                                               CONTRASEMEAZĂ,

                                                                                                          SECRETAR,

   Nicolae PÎRVULEASA                                                         Nicoleta MIULESCU

